Ընդհանուր առմամբ, Երեւանի դրոշի մրցույթին մասնակցել է 118 մարդ, ներկայացվել է 162 առաջարկ։ Սրանցից 60-ը պարզապես 0 միավոր են ստացել, ինչը նշանակում է՝ անհեթեթ ու զավեշտական առաջարկների պակաս չի զգացվել։ Հանձնաժողովի քարտուղար Գ.Բաղդասարյանի ներկայացմամբ, այդպիսիների շարքում բազմաթիվ էին կենդանիների պատկերներով դրոշները։ Ընդ որում, կենդանիներ, օձ, ուղտ, արջ եւ այլն, որոնք ոչ մի կապ չունեն մեզ հետ, չեն հանդիպել ոչ հայկական հեքիաթներում, ոչ բանահյուսության մեջ։ Եղել են նաեւ բազմագույն գորգեր հիշեցնող դրոշներ, որոնք իրենց գունապնակով, թերեւս, սազ կգային քրդա-եզդիական դրոշ լինելու, բայց ոչ երբեք Երեւանի։